Facebook, aktualisht me 500 milionë përdorues
Faqet sociale elektronike po i japin një formë të re komunikimit mes njerëzve
Facebook-u ka 500 milionë përdorues – një shifër marramendëse për një planet me më pak se 7 miliardë banorë. Në fakt, nëse Facebook-u do të ishte shtet, do të renditej i treti nga popullata, pas Kinës dhe Indisë. Kjo faqe që filloi si një hobi e Mark Zukerberg, kur ishte student në Universitetin Harvard, ka marrë përmasa marramendëse – duke u zgjeruar me 8 përdorues të rinj për secondë gjatë 15 muajve të fundit. Facebook-u ka ndryshuar mënyrën si komunikojnë njerëzit, duke u dhënë mundësi miliona përdoruesve të tij të shkëmbejnë mendime dhe fotografi nga jeta personale me miqtë. Mark Zukerberg është Shefi Ekzekutiv i Facebook-ut: Njerëzit shkruajnë për gjëra nga më të ndryshmet. Një jetë e tërë shpaloset në Facebook – që nga lindjet, diplomimet, martesat, biles edhe divorcet. Disa ekspertë thonë se një vëllim i tillë informacioni ka edhe problemet e tij – përfshirë ndikimin negativ në shanset për punësim. Disa njerëz nuk shohin asgjë pozitive në këtë faqe. Për ta është thjesht një shenjë narsicizmi. Pavarësisht nga kjo, mesatarisht një përdorues shkëmben informacion 70 herë në muaj. Kjo faqe që dikur ishte vetëm një destinacion elektronik për studentë është zgjeruar, thotë Michael Nelson. Ai punonte tek kompania IBM dhe aktualisht jep mësim në Universitetin Georgetown: Bonnie Speich viziton faqen një herë në javë: Mike Aedenran e viziton rregullisht faqen: Por jo të gjithë e duan një komunitet përdoruesish në internet. Një prej tyre është Kevin Sampson: Facebook-u është bërë aq popullor sa që nuk i ka shpëtuar nga vëmendja as politikanëve. Presidenti Barak Obama e përdori këtë faqe elektronike gjatë fushatës presidenciale në vitin 2008. Edhe Papa Benedikti ka një faqe në Facebook, me informacion në 8 gjuhë. Facebook-u ishte i pranishëm edhe në protestat anti-qeveritare në Iran: thotë një student nga Irani Informacioni mund të përhapet me shpejtësi me një klikim, thotë Nelson: Ai thotë se e ardhmja e medias sociale është telefoni celular. Në treg do të ketë së shpejti më shumë telefona që do të lejojnë më shumë përdoruesve të kenë në çdo moment mundësi për të komunikuar përmes këtyre faqeve elektronike.